Christopher Paus, som familie og venner kalte Totti, ble født i Oslo som sønn av stålgrosserer Per Paus og Hedevig Wedel-Jarlsberg. Han var barnebarn av hoffsjef og lensgreve Peder Anker Wedel-Jarlsberg. Han tilhørte «stålgrosserergrenen» av slekten Paus. Han ble utdannet sjøoffiser ved Sjøkrigsskolen og tok mastergrad i finans fra University of Wisconsin–Madison.